Juantxo Boriko - Wikipedia, entziklopedia askea.

# Juantxo Boriko

### Wikipedia(e)tik

Juan Ptolomeo Borikó Lopeo (Juantxo), (1957, Basakato (Ginea) - †2006ko Apirilaren 29, Badalona (Espainia)).

## [aldatu] Bizitza

Juan Borikó, Basakaton (Ginean) jaio zen 1957an. 9 urte zuelarik, Gasteiza joan zen eta Gasteizko Zaramaga auzoan kokatu zen. Borikók, San Viator ikastetxean ikasi zuen eta kirola egitea zen bere zaletasuna, behin baino gehiagotan Martin Fizekin batera korrika egin baitzuen Gasteizko Pradoko parkean.

70. hamarkadaren erdialdean COU ikasketak amaitu zituen eta Aparejadore ikasketak hasi zituen Burgosen. 80. hamarkadaren hasieran Gasteiza itzuli zen baina aberrigabe bezala, Espainiako gobernuak nazionalitatea emango baitzion soldadutza egiteko baldintzapean. Gainera, Ginean Macias eta gero Obiang diktadoreak zeuden garai haietan. Bi hauek Fang etniakoak ziren eta Borikó, berriz, Bubi etniako eta hori gutxi balitz, Fang etniakoek Bubikoak etsaitzat zituzten.

80. hamarkadan, Juantxok Pedro Espinosarekin batera Babinton PIP musika faktoria sortu zuen, eta han Potato punky-reggae taldea sortzearen ideia agertu zen. Johnny Brusko ezizenarekin abesten zuen. Baina 90. hamarkadan, Potato taldea utzi behar izan zuen bere gaixotasun larria zela eta, Malaria kronikoa baitzuen. Bere bizitza artistikoa alde batean utzi ondoren, Madrilen kokatu zen eta lan egiten zuen bitartean Soziologian lizentziatu zen. Gasteiza bueltatu zenean, Gasteizko Azukre-Lantegiaren eraikuntza berrian eta Euskadiko Parlamentuaren azpian tunel bat egiteko proiektuan parte hartu zuen. 1988. urtean, bere alaba jaio zen.

Gineara itzuli zen XXI. mendeko hasieran. Han zegoelarik, bere ama hil zen eta geroxeago bere aitaordea hil zen Gasteizen.

2004. urteko Abenduan, auto batek harrapatu zuen Gasteizko Zaramaga auzoan, larriki zaurituz. 2005. urteko Apirilean, zaurietaz sendatzen ari zelarik, Pankreako minbizia diagnostikatu zioten eta gaitz horren ondorioz, 2006ko Apirilaren 29an hil zen.

## [aldatu] Kanpo loturak

- Gor diskak, Johnny Bruskoren heriotzaren berri
- Entzun.com, Johnny Bruskoren heriotzaren berri

"http://eu.wikipedia.org../../../j/u/a/Juantxo_Boriko_b38e.html"(e)tik eskuratuta

Kategoria: Abeslariak

##### Views

- Artikulua
- Eztabaida
- Oraingo berrikuspena

##### Bilatu